Täna Kristliku Maailma Uudistes -
Konfrontatsioon New Yorgis -
iisraellased ja palestiinlased vastamisi ÜRO-s.
Kaalul on kontroll Püha maa üle.
Ja - Indoneesias ründavad radikaalsed islamistid.
Kannatajaiks pole ainult kristlased, vaid ka moslemid.
Ja - Laske lapsukestel ...
Kuidas rahvusvahelised teenistused keskenduvad noorimate võitmisele.
KRISTLIKU MAAILMA UUDISED
Tere tulemast käesoleva nädala Kristliku Maailma Uudistesse!
- Olen George Thomas. - Ja mina olen Wendy Griffith.
Iisraelimaa ja juudi rahvas on kristlaste jaoks olulisel kohal.
Jeesus ja tema jüngrid olid ju juudid.
Püha maa on koht, kus Ta rajas oma koguduse.
Ja Jeruusalem on koht, kuhu Jeesus kristluse järgi naaseb.
- Seepärast tekitavad käesoleva nädala sündmused ÜRO-s
muret paljudele maailma kristlastele.
Palestiina omavalitsus taotleb tõenäoliselt ÜRO liikmestaatust.
Kuid Chris Mitchelli sõnul taotlevad nad palju enamat.
Üks palestiina rühmitus valmistas selle tooli
sarnaseks teiste toolidega ÜRO-s, et edastada sõnumit.
Palestiinal on õigus saada täieõiguslikuks riigiks,
olla iseseisev ja omada ÜRO-s täisliikme õigust.
Neil võib olla tool, kuid pole veel selge,
kas PO saab tooli ÜRO laua ääres.
Nad kavatsevad taotleda riiki nn 1967. aasta piiridega.
Palestiina eksperdi Pinchas Inbari sõnul räägivad nad eravestlustes
teist juttu, mida ta on kuulnud nii Hamasi kui Fatah' liikmetelt.
Nad tahavad saada tunnustust 1967. aasta konflikti lõpetajaina,
kinnitades 1967. aasta piirid ning nõuda seejärel
1947. aasta maajagamise plaane.
1967. aasta piirid jooksevad Iisraeli 1949. aasta Iseseisvussõja
jooni mööda. Nad näevad välja nii.
Kuid 1947. aasta piirid on sellised. Need loodi ÜRO jagamisplaani käigus,
mida nimetatakse resolutsiooniks 181. See lõi juudiriigi ja araabia riigi.
Inbari usub, et kui ÜRO kiidab heaks riigi 1967. aasta piirides,
siis lugu sellega ei lõpe.
Konsensuse järgi on käimas Iisraeli hävitamine.
Näiteks, Ahmad Abu Rudeima, Hamasi aktivist Gazas, kirjutas:
"Võitlus käib Iisraeli eksistentsi, mitte 1967. aasta piiride üle."
Sõnumid ei ole üksnes privaatsed. PO ametlik televisioon
edastas dokumentaalfilmi, mis ütles osaliselt järgmist:
"Joonistame oma uusi kaarte. Kui iisraellased kaovad,
nagu ununenud peatükk meie linna ajaloos,
ehitame siia uue elurajooni - Mughrabi kvartali
(Nutumüüri väljakule).
Itamar Marcus jälgib Mahmoud Abbasi kontrollitud
ametlikku Palestiina meediat ja kuuleb järjepidevat sõnumit.
Kõik, mida ta kontrollib - kooliõpikud, meedia, usujuhid,
valitsuse ministrid, ütlevad, et käimas on ususõda,
eesmärgiks kaotada Iisrael.
Kui maailma rahvad valmistuvad hääletama Palestiina riigi poolt,
ei pruugi nad Inbari sõnul mõista, mille poolt nad hääletavad.
Nad ei tea, mida palestiinlased isekeskis räägivad,
see keerleb kõik Iisraeli riigi kaotamise ümber.
See on nende eesmärk.
Saame näha, kuidas kõik läheb, kuid ÜRO-s toimuv on esimene,
mitte viimane samm Iisraeli võitluses oma eksistentsi eest.
Chris Mitchell, CBN'i Uudised, Jeruusalem.
Stan Goodenough on Pühal maal elav kristlasest ajakirjanik.
Ta lõi ja toimetab netiuudistelehte Jerusalem Newswire.
Ta rääkis Chris Mitchelliga hiljuti ÜRO Palestiina riigi hääletuse
piibellikest mõjudest.
- Oleme siin Jeruusalemma taustal Jehoosafati orus.
Millised on ÜRO hääletuse piibellikud tagajärjed?
- Kui Jumal kogub lõpuaegadel rahvad kokku kohtumõistmiseks,
kogub Ta nad prohvet Joeli järgi siia orgu.
Jehoosafati orus mõistetakse kohut kahe asja üle:
Iisraeli rahva hajutamise ja Iisraelimaa jagamise eest.
Rahvad kogunevad sel nädalal ÜRO-s, arutamaks peamise päevakorrapunktina
Iisraelimaa jagamist kaheks riigiks: Iisraeli riigiks ja Palestiina riigiks.
- Kas see on otseses mõttes otsuseaeg nende kahe rahva jaoks
ja nad astuvad sõna otseses mõttes Otsuseorgu?
- Arvan, et neid tegelikult tõmmatakse Otsuseorgu.
Issand ise tõmbab neid siia. Aastaid on sellele rahvale
avaldatud survet maast loobumiseks, anda järgi nende nõudmistele,
kes neid hävitada tahavad.
Maailma rahvastel on olnud taas ja taas võimalus
sellel teemal pooli valida. Enamasti on oldud Iisraeli vastu.
Käes on tõehetk. Kas nad jagavad maa või mitte?
Issand toob nad Otsuseorgu.
Minu tähelepanu on eri riikide usklikel, keda pole küll piisavalt,
kes tunnevad muret oma maade otsuste üle ja mõistavad,
et see on nende rahvaste jaoks saatuslik päev.
Nad teevad igavikulise tähendusega otsust.
Ja nad on tänavaile tulnud. Eelmisel nädalal Prahas, Haagis,
Londonis, Lõuna-Aafrikas, minu maal.
Nad on kutsunud valitsusi vältima seda hääletust,
mitte jagama Iisraelimaad Iisraeli ja Palestiina vahel,
kuna nad tahavad päästa oma riike Jumala kohtumõistmise eest.
- Sa oled sellest ka kirjutanud. Mida sa püüad kristlastele öelda?
- Kristlased peavad meie kriitilistel aegadel üles ärkama.
Ütleme tihti, et elame Jeruusalemmas keset kriisi - see on tõesti nii.
Kuidas iganes see hääletus lõpeb, tõotavad rahutu Lähis-Ida
järgmised nädalad ja kuud tõenäoliselt suuremaid plahvatusi,
kui oleme näinud viimase 60-70 aasta jooksul.
Minu sõnum lugejaile ja kristlastele on leida Issandaga ühendus
ja uurida välja, mis toimub ning kuidas peaksime reageerima.
Lisainfot sellel teemal saate Chrisi uuest saatest
Jerusalem Dateline. Lingi leiate meie veebilehelt
cbnnews.com
Aastaid on püüdnud maailma liidrid Lähis-Idasse rahu tuua, tulutult.
Nüüd usub üks vaimsete juhtide rühm, et selle rahutu regiooni rahvaid
on võimalik ühendada Rahuvürsti abil.
Lee Webb jätkab.
Enamus Lähis-Ida tähelepanust keskendub moslemite ja juutide,
araablaste ja iisraellaste konfliktile.
Tihti on kristlasedki võitlusse haaratud.
Kuid isegi kristlaste seas valitseb lahkmeel
messiaanlike ja araabia usklike vahel.
Üks väike kristlaste rühmitus püüab lahkmeelt kaotada.
Leon Mazin on pastor Haifa messiaanlikus keskuses
"Naaske Siionisse".
Nashat Filemon on Palestiina Piibliühingu direktor
ja elab Ida-Jeruusalemmas.
Füüsiline vahemaa nende vahel on üsna väike,
kuid kultuuriline ja poliitiline lõhe on kilomeetritepikkune.
Neil ühendab vaid üks asi: usk Jeesusesse Kristusesse.
Tema ühendab meid ja sulatab oma Sõna läbi kõik meie tülid,
nii et jõuame risti juurde.
Meil on Jumal, Messias Jeesus, Jumala vaim, evangeeliumi vägi,
mis meid aitavad.
Mehed otsivad Jumala abi, et üksteist paremini mõista
ning kasvatada ühtsust messiaanlike ja palestiina kristlaste vahel.
Rev Doug Kittredge on üks neist, kes kaasa aitavad.
Tema teenistus, Jeruusalem Gateway Partnership,
aitas tuua Nashati, Leoni ja teised kokku väga ebaharilikule kohtumisele.
Mu nimi on Nashat Filemon, olen väga piibellik.
Nad kutsuti suvel ka USA-sse teisele kohtumisele,
et rääkida USA kogudusejuhtidele nende jõupingutustest.
... kuna meid peab hüütama rahunõudjaiks.
Nende motiivid lähtuvad Efeslaste kirja 2. peatükist,
kus apostel Paulus meenutab paganatele,
et nad olid kord võõrdunud Jumala perekonnast.
Kuid Kristus tõi oma elu, surma ja ülestõusmise läbi usklikud juudid
ja paganad kokku.
14. salm ütleb: "Sest tema on meie rahu,
kes on mõlemad liitnud üheks ja lõhkunud maha vaheseina - vaenu."
- Oleme üks ihu Kristuses. Sina oled mu vend Kristuses.
Need pole lihtsalt sõnad, see on reaalsus.
Oled kallim kui minu kultuuripõhised sugulased,
kuna oled mu sugulane usus.
Nad ei ilusta oma lahkarvamusi. Nad on ise kogenud rahutusi,
mis on haaranud maa ja eraldanud inimesed.
Leon nimetab end uhkelt sionistiks ja usub Iisraeli õigusesse kodumaale.
- Kas on olnud asju, mida hakkasid mõistma tema rahva raskuste kohta,
mida sa varem ei teadnud?
- Absoluutselt. - Mis need olid?
- Kuulsin temalt karmidest, keerulistest olukordadest,
millega neil poliitikas tegemist on ja ma ei teadnud seda varem.
See andis mulle motivatsiooni palvetada tema eest.
Pastor Leon teeb midagi väga erilist ...
Nashat möönab, et mõistab paremini oma messiaanlikke vendi.
- Holokaust on suur, suur teema. Viitame sellele alati
ja ammutame sellest. Ja me peame mõistma.
See on olnud minu jaoks õppetund. See on pikk, mitte eriti roosline tee.
Seda püüdis ka Leon öelda ja olen temaga nõus.
Leppimine pole midagi lihtsat, see on valus.
Ometi, kui end sellele pühendame, usun, et suudame palju saavutada
ja olla paljudele tunnistuseks.
- Ainult Jumal võib luua Leonis ja Nashatis toimunud muutusi.
Ja kui Ta suudab seda kahe mehega, suudab Ta seda mis tahes arvuga.
Nad loodavad uuesti kohtuda, tuua kokku perekonnad
ja ehk isegi koos ülistada.
Nagu üks pastor ütles: "Kui evangeelium ei too lepitust,
on sellega midagi viltu."
Lee Webb, CBN'i Uudised.
Palestiina ja messiaanlike kristlaste vaheline lõhe on ikka veel suur.
Mittekristlaste surve tõttu nende kogukondades
on raske ennustada, millal ja kas täielik leppimine
on nende eluajal üldse võimalik.
Järgmiseks -
Indoneesia on maailma suurim moslemiriik.
Miks ründavad neid nende enda usukaaslased?
Kohe räägime teile sellest.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
www.cwnews.org
Meie maailm liigub uskumatul kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kirjeldustega põrgust.
Saate teada, mida Piibel räägib elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, "kummal pool tänavat kõndida".
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval
Tere tulemast tagasi.
Erinevad usuvähemused kogu maailmas kogevad raskusi oma usu tõttu.
Eelmisel nädalal tõi USA välisministeerium
kõige hullemad tagakiusajad valguse ette.
Kohal oli Paul Strand.
Hillary Clinton selgitas meediale, kui tähtsad on USA-le
usuvabadus ja õigused.
Viidates sel nädalal toimunud õudustele näitas ta,
et usuline tagakiusamine kestab tänapäevani.
Julgeolekuohvitserideks maskeeritud püssimehed varitsesid
Lääne-Iraagis reisinud shia palverändurite bussi.
Naised jäeti teeveerele maha, kuid 22 meest lasti maha
ja nende kehad jäeti kõrbe.
Suurimate tagakiusajate nimekirja tipus on tuttavad maad:
Iraan, Põhja-Korea, Hiina, Birma, Saudi Araabia, Sudaan, Eritrea,
Uzbekistan.
Sekuluarismi tõustes usuvad mõned valitsuses,
et vajadus usu pärast muretseda vajub olematusse.
Rev Rob Schenck ühendusest "Faith and Action"
oli välisministeeriumis, et väita vastupidist.
Maailm muutub üha religioossemaks. Kõik religioossed rühmitused
ja eelkõige konservatiivsed, karmid rühmitused kasvavad tohutult.
Maailma tulevik on religioosne. See muudab kõik meie diplomaatia,
valitsuse ja rahvusvaheliste suhete komponendid mitte ainult tähtsaks,
vaid kõige tähtsamaks asjaks, millega meil tegemist on.
USA uue usuvabaduse saadiku sõnul õhutab USA tuld igal võimalikul viisil.
Liiga paljud maailma riigid ei luba täna inimestele usuvabadust
või muudavad selle raskeks või ohtlikuks.
Nii raske, kui see ka pole, peame iga päev üles tõusma
ja püüdma midagi muuta.
Paul Strand, CBN'i Uudised, välisministeeriumist.
Indoneesia on maailma rahvarikkaim moslemiriik.
Pole ime, et seal kristlasi taga kiusatakse.
Üllatav võib olla aga see, et taga kiusatakse ka
teatud moslemeid.
Lucille Talusan raporteerib aasta esimesel poolel toimunud
rünnakust vähemusmoslemite grupile.
Mõned järgmised pildid on häiriva loomuga.
Veebruaris kees religioosne fanatism üle väikeses Cikeusiki külas.
Üle 1000-liikmeline konservatiivsete moslemite grupp
ründas 17 väikese Ahmadiyah' islamisekti liiget.
Vehkites matsheetedega ja hüüdes "Kafir",
araabiakeeli 'uskmatu', loopisid nad ahmadide pihta kive
ja peksid kolm neist halastamatult surnuks.
Paljud moslemid peavad ahmadisid uskmatuteks,
kuna nad ei aktsepteeri Muhhamedi ülima prohvetina.
Ahmadid järgivad oma hindu rajajat Ghulam Ahmadi päästja ja messiana.
Pärast julma rünnakut jätsid ahmadid oma kodud
ega julgenud enam naasta Cikeusik'isse.
Oli väga traumeeriv näha, kuidas nad kõrvalmajas elavaid
ahmadisid ründasid.
Kuid mul on hea meel, et nad läinud on.
Neil on teine usk. Nad ei palveta meiega moshees.
Nad on kultus ja me ei taha neid oma külla.
12 brutaalsetes mõrvades osalenud meest on tagasi külas,
olles kandnud vaid 5-kuulise vanglakaristuse,
samas on üks ahmadi ikka veel vanglas.
Intsident on äratanud taas küsimuse selle riigi sallimatuse kohta
usuvähemuste suhtes.
Deden Sudjana oli vägivalla ohver.
Ta kaotas end matsheete-rünnakus kaitstes peaaegu käe.
Ahmadiyah julgeolekuametnikuna püüdis ta enne rünnakut
rahulikult politseiga rääkida.
Teda süüdistati politseile mittekuuletumises
ja vägivalla õhutamises ning mõisteti kuueks kuuks vangi.
Ahmadid mõrvanud islamistid said vaid 3-5-kuulise vanglakaristuse.
Ta on vihane, et tema ründajad on nüüd vabad
ja neid tervitati kui kangelasi, kui tema on ikka veel vanglas.
Tema advokaatide sõnul võib ta otsuse edasi kaevata,
kuid Deden eelistab seda mitte teha.
Deden on masenduses. Ta ei suuda taluda vanglaelu
ega kaeba otsust edasi, kuna siin maal saavad ründajad,
konservatiivsed moslemid, usuvähemustega seotud juhtumites
alati väiksema karistuse kui ohvrid.
Ja kui ohvrid edasi kaebavad, võib nende karistus pikeneda.
Firdaus Mubarik on Ahmadiyah pressiesindaja.
On hirmutav, kuidas moslemid tapavad teisi moslemeid.
Usun, et kõik religioonid tulevad rahus.
Nad õpetavad rahust ja kuidas teisi aidata.
Võitlesime koos teiste indoneeslastega
selle maa iseseisvuse eest, kuid siiamaale võitleme
ikka veel oma vabaduse eest.
Loodan, et valitsus kaitseb oma rahva vabadust,
ahmadide oma kaasa arvatud.
Konservatiivsed moslemid ründavad ka kristlikke kirikuid.
Viimastel aastatel on kirikuid suletud
ning kristlikke koole ja õpilasi rünnatud.
Vaatamata hirmsale tagakiusule, on valitsusametnikud vait.
Sydney Jones juhatab Rahvusvahelist Kriisirühma.
Nad mõistavad vägivalla hukka, kuid see ei õhuta valitsust
kaitsma Indoneesia kodanikke, vaatamata nende usule.
Ja nad ei kaitse konstitutsiooniga kehtestatud usuvabadust.
Need polnud ettekavatsetud mõrvad. Need olid üksikisikutest koosnevad
lintshimeeskonnad, kes haarasid kivid ja kurikad
ning tagusid ohvrite päid, kuni nad surid.
Nad oleksid nagu lakanud olemast inimolendid - mõlemal pool.
Tapjad polnud enam inimesed, aga nad ei näinud ka oma ohvreid
kui inimolendeid.
Ja kui ühiskond jõuab siia punkti, on midagi radikaalselt valesti.
Üks brutaalselt tapetuist oli Mubariki sõber Chandra.
Chandra ja ta naine olid oodanud kaua oma esimest last,
kuid kahjuks tapeti ta vaid mõni nädal enne lapse sündi.
Mubarik loodab, et Chandra ja tema poeg
ning kõik ülejäänud ohvrid saavad kunagi oma õiguse,
isegi kui see võtab aega terve põlvkonna.
Lucille Talusan, CBN'i Uudised, Cikeusik, Indoneesia.
Järgmiseks -
Nad on üks suurimaid saavutamatuid inimrühmi
ja nad on avatud evangeeliumile -
kiriku uus töö lastega.
Küsisime CBN.com kasutajatelt, kuidas muuta kodulehte
kergemini kasutatavaks. Ja me kuulasime.
Siin on väga lihtne lugeda ja liikuda.
Info avaneb tunduvalt kiiremini.
See on palju kiirem.
Kõik, mis mind huvitab, on hiirekliki kaugusel.
Uuel CBN.com lehel leiate kergemini
oma 700-klubi lemmiklood, külalismuusikud
või veebikogukonna ja eriartiklid.
Uut lehekülge naudivad kõik.
Külastage uut CBN.com-i juba täna!
Näeme CBN'is hämmastavaid tulemusi, kui üksteist toetame.
Tahame tänada tuhandeid vaatajaid,
kes on avaldanud soovi ühineda 700-klubiga.
Teie igakuine annetus aitab kõige suuremaid abivajajaid.
Aitate tervendada haigeid, toita näljaseid
ja kuulutada evangeeliumi nii USA-s kui kogu maailmas.
Olete aidanud ja toonud lootust suures hädas olijaile
ning muutnud nende elud igaveseks.
Kui vanemad Kitty hülgasid, läks ta elama vanaema juurde
prügimäele.
Nad sõid prügimäe toidujäätmeid ja püüdsid vältida rotte.
Teie ehitasite neile uue kodu ja alustasite Kitty vanaemale
turu lähedal väikese rõivaäri.
Teie päästsite nad näljast ja hirmust.
Jälgige oma postkasti ja saatke oma lubadused.
Tänavu õpivad miljonid tundma
Jeesuse Kristuse armastust ja päästvat väge.
See on võimalik vaid tänu teile!
Mis juhtub pärast surma?
Hakkasin oma ihust ülespoole tõusma.
Kas taevas ja põrgu on tõelised?
Nägin põlde, kristallselget jõge, mille kaldail olid puud.
Mis määrab minu sihtkoha pärast surma?
Teadsin, et nägin esimesena Jeesust.
Avasta vastused elu tähtsamaile küsimustele
700-klubi DVD-l "Elu pärast surma" -
Tõelised lood 700-klubist - nüüd saadaval
4-14-aastased lapsed reageerivad evangeeliumile varmamalt
kui täiskasvanud.
Ometi pühendab kirik vaid murdosa oma pingutustest lasteni jõudmiseks.
Nüüd püüavad kogu maailma kirikujuhid muuta viisi,
kuidas nad on seni lastega tegelenud.
Stan Jeter raporteerib 4-14 Akna kohtumiselt Singapurist.
See on täiesti uus viis Piiblilugu rääkida.
Usume, et manga on maailma suurima seni saavutamata
inimgrupi ainuõige keel ja see on globaalne noortekultuur.
Pärast aastaid Jaapanis töötamist lõi Norra misjonär Roald Lidal
koomiksisarja "Manga-Messias".
Kui ta hakkas kasutama visuaalset stiili,
mida noored mõistsid, oli ta üllatunud tulemustest.
Need olid palju efektiivsemad kõigest, mida minu 41 aastases
kirjandusteenistuses kasutatud on.
Kuuleme kõikjal maailmas noortest, kes on Kristuse vastu võtnud.
Lidali kirjandusteenistus jagas miljoneid koomiksikoopiaid
Uganda koolilastele.
Vajadus uute töövahendite ja strateegiate järele
uue generatsioonini jõudmiseks tõi 93 riigi kristlikud juhid Singapuri.
Nad osalevad 4/14 Akna konverentsil ja jagavad muret,
kuidas jõuda 4-14-aastaste lasteni.
4-14 on väga tähtis iga, kuna see on noore inimese elus
väga vastuvõtlik aeg.
Üks dramaatiline avaldus on seotud kristluse enda tulevikuga,
sest kui me selle põlvkonnani ei jõua, pole kristlusel tulevikku.
Uute meediatoodete paraadi selle põlvkonnani jõudmiseks
juhtis CBN'i Superraamatu teleseriaal,
mis töödeldi ümber kaasaaegse vaataja jaoks.
Mark McClendon on CBNi'i direktor Indoneesias.
Selle järgi on kujunenud tohutu nõudlus ja nälg.
See saab olema plahvatuslik.
Kui lapsed hakkavad Kristust järgima, võivad nad ise muutusi tuua.
Üks koguduste ja teenistuste probleeme on olnud see,
et oleme püüdnud lihtsalt laste meelt lahutada.
Me pole pööranud tähelepanu lastele kui tohutule ressursile.
See liikumine püüab luua ruumi lastele
kui 21. sajandi misjoni peamisele sihtgrupile.
Hetkel aga lahkuvad Singapuri konverentsil osalenud
uute tööriistade ja ideedega, kuidas võita ja mobiliseerida
4-14-aasteseid Jeesuse ridadesse.
Singapurist - Stan Jeter, CBN'i Uudised.
Meil on link 4-14 Akna veebilehele, kust saate rohkem infot.
See pole 10-40 aken, vaid 4-14.
Leiate selle meie kodulehelt cwnews.org
Oleme kohe tagasi.
Meie maailm liigub uskumatul kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kirjeldustega põrgust.
Saate teada, mida räägib Piibel elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, "kummal pool tänavat kõndida."
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval
Kristliku Maailma Uudised -
sinu aken globaalsesse kogudusse.
Lood ärkamisest, -
tagakiusust -
ja kristlike juhtide mõjust.
Vaadake Kristliku Maailma Uudiseid!
- Ongi saade läbi. - Meie aeg on otsas.
- Järgmise nädalani!
- Aitäh vaatamast! Jumal õnnistagu teid!
Tõlge: Monika Jaaguri